Պիեռլուիջի Գոլինի

**Պիեռլուիջի Գոլինի** (, ), իտալացի պրոֆեսիոնալ ֆուտբոլիստ։ Ներկայումս հանդես է գալիս Ատալանտայի և Իտալիայի ազգային հավաքականի կազմում։ Խաղում է դարպասապահի դիրքում։

## Ակումբային կարիերա
### Վաղ կարիերա
Ֆուտբոլիստի կարիերան Գոլինին սկսել է Ֆիորենտինայում։ 2012 թվականին նա միացավ Մանչեսթեր Յունայթեդի ակադեմիային, որտեղ 2 տարի անցկացնելուց հետո տեղափոխվեց Վերոնա։ Իր պրոֆեսիոնալ դեբյուտը նշեց 2014 թվականի սեպտեմբերի 24-ին՝ թիմի մեկնարկային կազմում խաղադաշտ դուրս գալով Ջենոայի դեմ խաղում։ Իր դարպասը իտալացին առաջին անգամ անառիկ պահեց 2015 թվականի դեկտեմբերի 2-ին՝ Իտալիայի գավաթի Պավիայի դեմ խաղում։ Վերոնայի կազմում Գոլինին անցկացրեց 30 հանդիպում՝ բաց թողելով 49 գնդակ։

2016 թվականի հուլիսի 8-ին Գոլինին 4 տարվա պայմանագիր կնքեց Աստոն Վիլլայի հետ։ Իր դեբյուտը Չեմպիոնշիպում նշեց օգոստոսի 7-ին՝ մեկնարկային կազմում խաղադաշտ դուրս գալով Շեֆիլդ Ուենսդիի դեմ խաղում։ Աստոն Վիլլայի կազմում Գոլինին անցկացրեց 20 հանդիպում՝ բաց թողելով 17 գնդակ և 6 խաղում պահելով իր դարպասը անառիկ։

### Ատալանտա
2017 թվականի հունվարի 13-ին Գոլինին 18 ամսվա վարձավճարով միացավ Ատալանտային։ Իր դեբյուտը ակումբի կազմում նշեց մարտի 19-ին՝ Պեսկարայի դեմ խաղում՝ այս խաղում պահելով իր դարպասը անառիկ։ 2018 թվականի հունիսի 9-ին Ատալանտան գնեց Գոլինիի տրանսֆերը 3.75 միլիոն ֆունտ ստերլինգի դիմաց։ Առաջին հանդիպումը եվրոպական առաջնություններում անցկացրեց օգոստոսի 9-ին՝ Եվրոպայի Լիգայի որակավորման երրորդ փուլի Հապոել Հայֆայի դեմ խաղում։ 2018-19 մրցաշրջանը Գոլինին սկսեց որպես Էտրիտ Բերիշայի փոխարինող, սակայն տարվա ընթացքում դարձավ թիմի հիմնական դարպասապահը։ Մայիսի 15-ին նա մեկնարկային կազմում խաղադաշտ դուրս եկավ Իտալիայի գավաթի եզրափակչի Լացիոյի դեմ խաղում, սակայն Ատալանտան պարտվեց 2-0 հաշվով։ 2018-19 մրցաշրջանում Գոլինին անցկացրեց 27 հանդիպում՝ բաց թողելով 25 գնդակ ու 8 խաղում պահելով իր դարպասը անառիկ, և օգնելով իր թիմին զբաղեցնել 3-րդ հորիզոնականը առաջնությունում ու վաստակել տեղը Չեմպիոնների Լիգայում։

Իր դեբյուտը Չեմպիոնների Լիգայում Գոլինին նշեց 2019 թվականի սեպտեմբերի 18-ին՝ մեկնարկային կազմում խաղադաշտ դուրս գալով խմբային փուլի Դինամո Զագրեբի դեմ խաղում։

## Միջազգային կարիերա
Գոլինին ներկայացրել է Իտալիան տարբեր տարիքային երիտասարդական հավաքականներում։ Իտալիայի ազգային հավաքական նա առաջին անգամ հրավիրվեց 2019 թվականի մայիսի 27-ին՝ Հունաստանի ու Բոսնիա և Հերցեգովինայի դեմ խաղերի համար, սակայն այս հանդիպումներում խաղադաշտ դուրս չեկավ։ Իր դեբյուտը ազգային հավաքականում նշեց նոյեմբերի 15-ին՝ փոխարինելով Ջանլուիջի Դոննարումմային Բոսնիա և Հերցեգովինայի դեմ խաղում։

## Կարիերայի վիճակագրություն
### Ակումբային վիճակագրություն
*2020 թվականի հունվարի 14-ի դրությամբ*

### Միջազգային վիճակագրություն
*2020 թվականի հունվարի 14-ի դրությամբ*

## Նվաճումներ
### Ակումբային
**Ատալանտա**

* Իտալիայի գավաթ. երկրորդ տեղ. 2018–19

## Ծանոթագրություններ

## Արտաքին հղումներ
* Գոլինիի պաշտոնական Ֆեյսբուքի էջը
* Գոլինիի պաշտոնական Տվիտերի էջը
* Գոլինիի պաշտոնական Ինստագրամի էջը
* Գոլինին transfermarkt-ում
* Գոլինին soccerbase.com-ում
* Գոլինին WhoScored.com կայքում
* Գոլինին Ատալանտայի պաշտոնական կայքում 
* Գոլինին Պրեմիեր Լիգայի պաշտոնական կայքում
* Գոլինին ՈՒԵՖԱ-ի պաշտոնական կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Աստոն Վիլլայի ֆուտբոլիստներ
Կատեգորիա:Ատալանտայի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ֆիորենտինայի ֆուտբոլիստներ
Կատեգորիա:Տոտտենհեմ Հոտսպուրի ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Ռոմայի ֆուտբոլիստներ